ประกาศคณะกรรมการควบคุมการขนส่งทางบกกลาง ฉบับที่ 1359 (พ.ศ. 2545) เรื่อง กำหนด (ปรับปรุง) เส้นทางสำหรับการขนส่งประจำทางด้วยรถโดยสาร หมวด 1 ในเขตกรุงเทพมหานครและจังหวัดที่มีเส้นทางต่อเนื่อง สายที่ 40 สถานีขนส่งผู้โดยสารเอกมัย-สถานีขนส่งผู้โดยสารสายใต้ (แห่งใหม่) เป็น สถานีขนส่งผู้โดยสารกรุงเทพมหานคร (สายใต้)-ถนนพระราม 9

ประกาศคณะกรรมการควบคุมการขนส่งทางบกกลาง
ประกาศคณะกรรมการควบคุมการขนส่งทางบกกลาง
ฉบับที่ ๑๓๕๙ (พ.ศ. ๒๕๔๕)
เรื่อง กำหนด (ปรับปรุง) เส้นทางสำหรับการขนส่งประจำทางด้วยรถโดยสาร
หมวด ๑
ในเขตกรุงเทพมหานครและจังหวัดที่มีเส้นทางต่อเนื่อง
สายที่ ๔๐
สถานีขนส่งผู้โดยสารเอกมัย-สถานีขนส่งผู้โดยสารสายใต้
(แห่งใหม่) เป็น สถานีขนส่งผู้โดยสารกรุงเทพมหานคร
(สายใต้)-ถนนพระราม ๙[๑]
 

ตามที่ได้มีประกาศคณะกรรมการควบคุมการขนส่งทางบกกลาง
ฉบับที่ ๖๑๓ (พ.ศ. ๒๕๓๒) ลงวันที่ ๒๓ พฤษภาคม ๒๕๓๒ กำหนด (ปรับปรุง) เส้นทางสำหรับการขนส่งประจำทางด้วยรถโดยสาร หมวด ๑ กรุงเทพมหานคร สายที่ ๔๐
สถานีขนส่งผู้โดยสารเอกมัย-สถานีขนส่งผู้โดยสารสายใต้ (แห่งใหม่) นั้น

คณะกรรมการควบคุมการขนส่งทางบกกลางได้พิจารณาเห็นสมควรให้ปรับปรุงเส้นทางดังกล่าว

ฉะนั้น
อาศัยอำนาจตามความในมาตรา ๑๙ (๒) แห่งพระราชบัญญัติการขนส่งทางบก
พ.ศ. ๒๕๒๒ ประกอบกับมติคณะกรรมการควบคุมการขนส่งทางบกกลาง
ในการประชุมครั้งที่ ๑๘/๒๕๔๕ เมื่อวันที่ ๒๙ ตุลาคม ๒๕๔๕
จึงให้กำหนด (ปรับปรุง) เส้นทางสำหรับการขนส่งประจำทางด้วยรถโดยสาร
หมวด ๑ ในเขตกรุงเทพมหานครและจังหวัดที่มีเส้นทางต่อเนื่อง สายที่ ๔๐
สถานีขนส่งผู้โดยสารเอกมัย-สถานีขนส่งผู้โดยสารสายใต้ (แห่งใหม่) เป็น สถานีขนส่งผู้โดยสารกรุงเทพมหานคร (สายใต้)-ถนนพระราม ๙
โดยให้ใช้รายละเอียดเส้นทางดังต่อไปนี้

สายที่ ๔๐
สถานีขนส่งผู้โดยสารกรุงเทพมหานคร (สายใต้)-ถนนพระราม
๙
จากสถานีขนส่งผู้โดยสารกรุงเทพมหานคร (สายใต้) ไปถนนพระราม ๙ เริ่มต้นจากสถานีขนส่งผู้โดยสารกรุงเทพมหานคร (สายใต้) ไปตามถนนบรมราชชนนี
แยกขวาไปตามถนนจรัญสนิทวงศ์ แยกซ้ายไปตามถนนพรานนก แยกขวาไปตามถนนอิสรภาพ
แยกซ้ายไปตามถนนประชาธิปก ข้ามสะพานพระปกเกล้า ไปตามถนนจักรเพชร
แยกขวาไปตามถนนเจริญกรุง แยกซ้ายไปตามถนนมิตรพันธ์ แยกซ้ายไปตามถนนไมตรีจิต
ข้ามสะพานเจริญสวัสดิ์ ไปตามถนนพระรามที่ ๔ แยกซ้ายไปตามถนนพญาไท
แยกขวาไปตามถนนพระรามที่ ๑ ถนนเพลินจิต ถนนสุขุมวิท แยกซ้ายไปตามถนนสุขุมวิท ๗๑
ถนนรามคำแหง แยกขวาไปตามถนนพระราม ๙ จนสุดเส้นทางที่ถนนพระราม ๙ (บริเวณสะพานยกระดับข้ามถนนศรีนครินทร์)
จากถนนพระราม ๙ ไปสถานีขนส่งผู้โดยสารกรุงเทพมหานคร (สายใต้) เริ่มต้นจากถนนพระราม ๙ (บริเวณสะพานยกระดับข้ามถนนศรีนครินทร์) ไปตามถนนพระราม
๙ แยกซ้ายไปตามถนนรามคำแหง ถนนสุขุมวิท ๗๑ แล้วไปตามเส้นทางเดิม
ข้ามสะพานเจริญสวัสดิ์ แยกซ้ายไปตามถนนไตรมิตร แยกขวาไปตามถนนเยาวราช แยกซ้ายไปตามถนนจักรวรรดิ์
ข้ามสะพานพระปกเกล้า แล้วไปตามเส้นทางเดิม
จนสุดเส้นทางที่บริเวณสถานีขนส่งผู้โดยสารกรุงเทพมหานคร (สายใต้)


ประกาศ
ณ วันที่ ๙ ธันวาคม พ.ศ. ๒๕๔๕
จารึก อนุพงษ์
รองปลัดกระทรวงคมนาคม
หัวหน้ากลุ่มภารกิจด้านการขนส่ง
ประธานกรรมการควบคุมการขนส่งทางบกกลาง











พรพิมล/พิมพ์
ทรงยศ/สราวุฒิ/จัดทำ
๒๒ เมษายน ๒๕๔๖

โชติกานต์/ปรับปรุง
๑ พฤษภาคม ๒๕๕๘










[๑] ราชกิจจานุเบกษา
เล่ม ๑๒๐/ตอนที่ ๑๑ ง/หน้า ๑๒๘/๖ กุมภาพันธ์ ๒๕๔๖